
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 87  
                                                                din 30 mai 2024
privind închirierea directă a unui imobil de natură teren

Consiliul Local al Municipiului Sighişoara, întrunit în ședință ordinară,
 
Luând act de proiectul de hotărâre, înregistrat cu nr. 16.037/07.05.2024 şi la Consiliul Local Sighișoara cu nr. 17.426/17.05.2024, de referatul de aprobare, înregistrat cu nr. 16.038/07.05.2024, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea, înregistrată la Municipiul Sighișoara cu nr. 13.916/15.04.2024, prin care numiţii Baciu Marius şi Baciu Isabel solicită închirierea directă a terenului aferent imobilului proprietate, compus din două apartamente, situat în Municipiul Sighișoara, str. Ecaterina Teodoriu, nr. 8, înscris în C.F. nr. 54001-C1-U1, nr. top 1998/4/2/I - ap. I şi C.F. nr. 54001-C2-U2, nr. top 1998/4/2/II - ap. II, edificat pe terenul înscris în C.F. nr. 54001 Sighișoara (C.F. vechi: 1931), de la A1, nr. top 1998/4/2 - teren intravilan cu suprafaţă de 484 mp., având categoria de folosinţă curţi - construcţii, aflat în administrarea Municipiului Sighişoara;

Ținând cont de faptul că imobilul de natură teren, în suprafaţă de 484 mp., înscris în C.F. nr. 54001 Sighișoara (C.F. vechi: 1931), de la A1, nr. top 1998/4/2, teren intravilan, având categoria de folosinţă curţi - construcţii, solicitat spre închiriere este aferent construcţiilor proprietatea privată a susnumiţilor, iar pentru buna lui administrare se impune încheierea unui contract de închiriere având ca obiect acest teren;

Având în vedere faptul că imobilul de natură teren antemenționat este situat în intravilanul Municipiului Sighișoara şi este cuprins în listele de inventar ale Municipiului Sighişoara – domeniul  privat, având nr. inventar: 52.051;

Având în vedere faptul că, Municipiul Sighișoara ca unitate administrativ - teritorială, deține rangul de posesor al terenului antemenționat, în exercitarea stăpânirii acestuia comportându-se ca un bun proprietar prin posesia ca stare de fapt, care conferă posibilitatea apropierii și stăpânirii bunului, precum și folosința acestuia prin posibilitatea utilizării bunului și a culegerii fructelor acestuia;

Văzând că, Municipiul Sighișoara îndeplinește calitatea de posesor, prin elementul corpus, respectiv, există contact direct cu bunul, acesta fiind stăpânit în materialitatea lui, prin realizarea de fapte materiale, încheindu-se acte juridice prin care exercită prerogativele unui drept real principal;
Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;

 Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere că prin închirierea acestui teren nu sunt afectate planurile de sistematizare şi că terenul nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile Legii nr. 227/2015 privind Codul Fiscal, cu modificările și completările ulterioare;

Având în vedere prevederile Legii nr. 207/2015 privind Codul de procedură fiscală, cu modificările și completările ulterioare;

Având în vedere prevederile Hotărârii Consiliului Local Sighișoara nr. 87/27.04.2023 privind stabilirea impozitelor și taxelor locale pentru anul 2024, anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara;

 Ținând cont de faptul că în urma închirierii directe a terenului se aduc venituri suplimentare la bugetul local;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 16.039/07.05.2024, prin care se propune închirierea directă a unui imobil de natură teren;

 Având în vedere avizele favorabile ale tuturor comisiilor pe domenii de specialitate;
 În temeiul art. 129 alin. (1), alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

      H O T Ă R Ă Ş T E:

Art. 1. Se aprobă, începând cu data de 01.06.2024, închirierea direcă a terenului situat în Municipiul Sighişoara, str. Ecaterina Teodoroiu, nr. 8, în suprafaţă de 484 mp., înscris în C.F. nr. 54001 Sighișoara (C.F. vechi: 1931), de la A1, nr. top 1998/4/2, cu categoria de folosinţă curţi - construcţii, către numiţii Baciu Marius şi Baciu Isabel, teren aferent imobilului de natură construcţie, compus din două apartamente, proprietatea acestora, situat în Municipiul Sighişoara, str. Ecaterina Teodoroiu, nr. 8, înscris în C.F. nr. 54001-C1-U1, nr. top 1998/4/2/I - ap. I şi C.F. nr. 54001-C2-U2, nr. top 1998/4/2/II - ap. II. 

Art. 2. Chiria va fi stabilită conform art. 5 alin. (1) din anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 87/27.04.2023 privind stabilirea impozitelor și taxelor locale pentru anul 2024.

Art. 3. Valoarea chiriei va fi achitată potrivit prevederilor art. 5 alin. (2) din anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 87/27.04.2023 privind stabilirea impozitelor și taxelor locale pentru anul 2024 și se va indexa anual cu indicele de inflaţie. Indexarea va opera începând cu anul calendaristic următor anului de încheiere a contractului.

 Art. 4. Durata închirierii va fi de 5 (cinci) ani, începând cu data de 01.06.2024, cu posibilități de prelungire, stabilite prin contract.

Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 6. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 



PREŞEDINTE DE ŞEDINŢĂ,
  

    Burghelea Bogdan - Ioan                                  
                                                                                                           Contrasemnează pentru legalitate
                                    SECRETARUL GENERAL al municipiului,

                                                            Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Arhitectul Șef;

  1 ex. Direcţia Arhitect Șef;

  3 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic.

14 ex.  

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 87/30.05.2024

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


